| Hangkártya illesztőprogram frissítése

Hangkártya illesztőprogram frissítése A hangkártya illesztőprogramjának frissítéséhez először is állapítsd meg, milyen típusú hangkártyád van. Ez az információ megtalálható a DirectX diagnosztikai eszköz panelben. A DirectX diagnosztikai eszköz futtatásához és a típus megállapításához kövesd az alábbi lépéseket: 1. Kattints a „Start” gombra a Windows tálcán. 2. Kattints a „Futtatás” opcióra. 3. Gépeld be a DXDIAG szöveget a megjelenő mezőbe 4. Kattints az „Ok”-ra. A DirectX diagnosztikai eszköz megjelenik a képernyőn. 5. Kattints bal egérgombbal a „Hang” fülre. Itt látható egy „Eszköz” nevű mező a panel bal felső sarkában. Hangkártyád típusa a „név” alatt látható. Jobb oldalon feltüntetik a meghajtó verziójának számát is – ezt jegyezd fel. Minden hangkártya-gyártónak más honlapja van, és egy gyors internetes keresés a hangkártya nevére hamar kiadja a honlap címét. A gyártó honlapján keresd a „meghajtó letöltése (download driver)” részt, majd kövesd a honlapon megadott utasításokat a meghajtó frissítéséhez. A cég megadja a legfrissebb verzió számát – vesd ezt össze a meglevővel, így megtudod, le kel-e tölteni az új meghajtót.